C.P.D. Cymric

Clwb pêl-droed Cymraeg ei weinyddiaeth a'i fywyd cymdeithasol yng Nghaerdydd yw Clwb Pêl-droed Cymric.

Hanes
Sefydlwyd y clwb yn swyddogol yn 1969 gan chwarae ei dymor gyntaf yn nhymor 1968-69 yn Adran Pump, Cynghrair Caerdydd a'r Cylch. Ysbrydolwyd sefydlu'r clwb pêl-droed gan sefydlu Clwb Rygbi Cymry Caerdydd yn 1967. Enw gwreiddiol y clwb oedd "Clwb Pê-droed Cymry Caerdydd". Ceir sôn am y clwb yn y rhifyn cyntaf un o'r Y Dinesydd yn 1974 gan nodi'r berthynas agos rhwng aelodau'r clwb a'r papur.

Mae’r tim pêl-droed oedolion bellach yn chware yn y “South Wales Alliance League”. Maes chwarae cartref Cymric oeedd cae Cwrt-yr-Ala yn ardal Trelái, Caerdydd ond ers yr 2020au maent yn chwarea yn Arena Ocean Park ym Mae Caerdydd.

Erbyn 2024 roedd y Clwb wedi esblygu i gynnwys timau a champau eraill gan gynnwys, tri tîm dynion, tîm Merched Pêl-droed, Clwb Pêl-drwyd Merched Cymric, Clwb Hoci Merched Cymric, a thua 750 o ferched a bechgyn oedran ysgol yn chwarae mewn thimau gyda'r clwb. 

Lliwiau
Chwaraeodd y tîm eu gêm gyntaf yn gwisgo crysau a sannau coch a thrwsus gwyrdd ond gan mai gwyrdd oedd lliw crysau'r gwrthwynebwyr hefyd, bu rhaid i'r Cymric chwarae eu gêm gyntaf yn eu crwyn.http://www.clwbcymric.cymru/gwybodaeth Mabwysiadwyd y cit swyddogol o grysau gyda streipiau gwyrdd a gwyn lloreweddol ar gyfer tymor 1985-86 pan chwaraeodd Cymric yn Uwch Gynghrair Caerdydd a'r Cylch am y tro cyntaf.

Dros y blynyddoedd mae'r cit wedi newid sawl gwaith. Bellach crys gyda streipiau gwyrdd a gwyn lloewddol cit cyntaf - strip tebyg i un Celtic F.C..

Timau
Mae'r clwb yn cynnwys:
 Dau dîm oedolion
 Timau pêl-droed oedran 7-11 a dan 18 a elwir Y Crocs
 Timau merched mewn pêl-rwyd, pêl-droed a hoci

Gwobr Carwyn
Ers tymor 2006-07 dyfernir Gwobr Carwyn ar gyfer cyfraniad gan chwaraewr i'r clwb dros y tymor. Enwir y wobr er cof am Carwyn Thomas, oedd yn wreiddiol o Dregarth ger Bangor a bu'n chwaraewr flaenllaw i'r clwb am ddegawd ond bu farw yn 2006. Cyn ei farwolaeth Carwyn oedd yr unig chwaraewr i ennill gwobr 'Chwaraewr y Flwyddyn' i'r ail dîm a'r tîm cyntaf. Ef hefyd ddyluniodd arwyddlun y clwb.

Englyn y Clwb
Ceir englyn i'r Cymric a gyfansoddwyd gan Carwyn Eckley:
Waeth o le o'r Sowth o Lŷn - ni ddyniony ddinas sy'n perthynDan undod y bathodynmond Cymric sy'n cynnig hyn''

Cwpan Cymru
Yn nhymor 2024-25 bu i'r Clwb gyrraedd ail rownd Cwpan Cymru gan wynebu C.P.D. Llanelli yng nghartref Cymric sef canolfan Arena Ocean Park ym Mae Caerdydd. Bu i'r clwb golli 0-3 i Lanelli, ond dyma uchafbwynt Cymric yn y gystadleuaeth hyd at y dyddiad hynny. Ar y pryd roedd Cymric ym 5ed haen pyramid Cymru a Llanelli yn yr 2il haen (Adran Cymru South).

 Y gynghrair 
Yn nhymor 2024-25 fe orffennodd y clwb ar frig adran Pencampwriaeth Uwchgynghrair De Cymru gan ennill dyrchafiad i bedwerydd haen pyramid Cymru.

Cyn-chwaraewyr Adnabyddus
 Cen Cartwn Williams

Dolenni
 Tudalen y clwb ar wefan Uwchgynhrair De Cymru 
 Gwefan Clwb Cymric
 Cyfrif Instagram y clwb
 Cyfrif Twitter y clwb

Cyfeiriadau

Categori:Chwaraeon yng Nghaerdydd
Cymric